Það hefur lengi verið sagt , að Íslendingar séu fljótir að tileinka sér nýjungar og á þetta við um lyf eins og margt annað . Á síðustu árum hafa bæst við nokkur ný lyf sem sumir kalla " lífsstílslyf " . Þar er þá átt við að þau séu að sumra dómi ef til vill ekki lífsnauðsynleg , en hafi engu að síður áhrif til að bæta líf okkar á einhvern hátt . Lítum nánar á þrjú slík , orlistat við offitu , alprostadil og sildenafil við stinningarvanda . Orlistat og sildenafil fengu markaðsleyfi 1.7 . 1999 en alprostadil 1.4 . 1998 . Öll voru þessi lyf þó eitthvað komin í notkun hér áður en markaðsleyfi komu til . Á tímabilinu frá júlí 1999 til september 2000 er kostnaður vegna þessara þriggja lyfja 110 milljónir króna ( hámarksapóteksverð með vsk ) . Ef við gerum ráð fyrir að stinnigarlyfin séu aðeins notuð af körlum eldri en 18 ára ( 100 425 í desember 1999 ) þá eru 173 karlmenn að nota slík lyf daglega allt árið .